Ragnvald Alfred Roscher Lund

Ragnvald Alfred Roscher Lund (født 24. februar 1899 i Oslo, død 23. oktober 1975) var en norsk offiser, spesielt kjent for sitt arbeid innen etterretning. Under andre verdenskrig var han sjef for etterretningsseksjonen ved Forsvarets overkommando i London.

 Biografi 
Lund hadde bakgrunn fra artilleriet. Før andre verdenskrig tok han initiativ til å bygge opp norsk militær kompetanse på kryptografi, i den sammenheng hadde han også kontakt med svenske militære kryptografer. Etter utbruddet av andre verdenskrig ble det opprettet et etterretningskontor, Forsvarsdepartementets opplysningskontor, der Lund var sjef. Lund deltok på norsk side under kampen mot det tyske angrepet. Da Norge kapitulerte i juni 1940, dro han til Sverige og var fra juni til oktober 1940 norsk militærattaché ved den norske legasjonen i Stockholm.

Fra februar 1942 var Lund sjef for FO II, etterretningsseksjonen ved det norske Forsvarets overkommando i London.  

Lund gikk av som leder for FO II i 1946. Han ble da militærrådgiver for FNs første generalsekretær, nordmannen Trygve Lie. Da Folke Bernadotte ble FN sin fredsmegler i Palestina ble Lund Bernadottes midlertidige stabssjef. Etter at han ikke ble akseptert av Sovjetunionen som militærattache i Moskva arbeidet han i Forsvarsdepartementets transportkontor. 

Lund var far til forfatteren Vera Henriksen.

 Referanser 





 Litteratur 

 Bengt Beckman, Codebreakers: Arne Beurling and the Swedish crypto program during World War II

Kategori:Norske oberster
Kategori:Norsk militært personell under andre verdenskrig
Kategori:Sjefer for Etterretningstjenesten
Kategori:Norske kryptologer
Kategori:Personer fra Oslo
Kategori:Fødsler i 1899
Kategori:Dødsfall i 1975